CELEX: 32014D0514
Language: sk
Date: 2014-07-31 00:00:00
Title: 2014/514/EÚ: Vykonávacie rozhodnutie Komisie z  31. júla 2014 , ktorým sa laboratóriu v Kórejskej republike povoľuje vykonávať sérologické skúšky na sledovanie efektívnosti vakcín proti besnote [oznámené pod číslom C(2014) 5352]  Text s významom pre EHP

2.8.2014   
            
            
               SK
            
            
               Úradný vestník Európskej únie
            
            
               L 231/11
            
         VYKONÁVACIE ROZHODNUTIE KOMISIE
   z 31. júla 2014,
   ktorým sa laboratóriu v Kórejskej republike povoľuje vykonávať sérologické skúšky na sledovanie efektívnosti vakcín proti besnote
   
      
         [oznámené pod číslom C(2014) 5352]
      
   
   (Text s významom pre EHP)
   
      (2014/514/EÚ)
   
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na rozhodnutie Rady 2000/258/ES z 20. marca 2000, ktorým sa určuje osobitný inštitút zodpovedný za stanovenie kritérií potrebných pre normalizáciu sérologických skúšok určených na sledovanie efektívnosti vakcín proti besnote (1), a najmä na jeho článok 3 ods. 2,
   keďže:
   
               (1)
            
            
               Rozhodnutím 2000/258/ES sa určuje Agence française de sécurité sanitaire des aliments (AFSSA) vo francúzskom Nancy (od 1. júla 2010 začlenená do Agence nationale de sécurité sanitaire de l'alimentation, de l'environnement et du travail – ANSES) za osobitný inštitút zodpovedný za stanovenie kritérií potrebných na normalizáciu sérologických skúšok určených na sledovanie efektívnosti vakcín proti besnote.
            
         
               (2)
            
            
               V uvedenom rozhodnutí sa stanovuje, že ANSES má zdokumentovať posúdenie laboratórií v tretích krajinách, ktoré požiadali o vykonávanie sérologických skúšok na sledovanie efektívnosti vakcín proti besnote.
            
         
               (3)
            
            
               Príslušný orgán v Kórejskej republike predložil žiadosť o schválenie laboratória KBNP, INC v Sinam-myeon, ktorá je podložená priaznivou správou z posúdenia vypracovanou pre uvedené laboratórium agentúrou ANSES 16. septembra 2013.
            
         
               (4)
            
            
               V nadväznosti na nepriaznivú správu z posúdenia vypracovanú agentúrou ANSES 16. septembra 2013 bolo povolenie, ktoré bolo 1. marca 2011 v súlade s rozhodnutím 2000/258/ES udelené laboratóriu Komipharm International Co. Ltd v Siheung-si, odňaté v súlade s rozhodnutím Komisie 2010/436/EÚ (2).
            
         
               (5)
            
            
               Príslušný orgán v Kórejskej republike predložil žiadosť o opätovné schválenie laboratória Komipharm International Co. Ltd in Siheung-si, ktorá je podložená priaznivou správou z posúdenia vypracovanou pre uvedené laboratórium agentúrou ANSES 24. apríla 2014.
            
         
               (6)
            
            
               Uvedeným laboratóriám by sa preto malo povoliť vykonávať sérologické skúšky na sledovanie efektívnosti vakcín proti besnote v prípade psov, mačiek a fretiek.
            
         
               (7)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO ROZHODNUTIE:
   Článok 1
   V súlade s článkom 3 ods. 2 rozhodnutia 2000/258/ES sa na vykonávanie sérologických skúšok na sledovanie efektívnosti vakcín proti besnote v prípade psov, mačiek a fretiek schvaľujú tieto laboratóriá:
   
               a)
            
            
               
                           KBNP, INC
                        
                     
                           235-9, Chusa-ro, Sinam-myeon
                        
                     
                           Yesan-gun, Chungcheongnam-do
                        
                     
                           Kórejská republika
                        
                     
         
               b)
            
            
               
                           Komipharm International Co. Ltd
                        
                     
                           17 Gyeongje-ro,
                        
                     
                           Siheung-si, Gyeonggi-do,
                        
                     
                           429-848,
                        
                     
                           Kórejská republika.
                        
                     
         Článok 2
   Toto rozhodnutie sa uplatňuje od 15. augusta 2014.
   Článok 3
   Toto rozhodnutie je určené členským štátom.
   
      V Bruseli 31. júla 2014
      
         
            Za Komisiu
         
         Tonio BORG
         
            člen Komisie
         
      
   
   
      (1)  Ú. v. ES L 79, 30.3.2000, s. 40.
   
      (2)  Rozhodnutie Komisie 2010/436/EÚ z 9. augusta 2010, ktorým sa vykonáva rozhodnutie Rady 2000/258/ES, pokiaľ ide o skúšky odbornosti na účely zachovania povolení pre laboratóriá na vykonávanie sérologických skúšok určených na sledovanie efektívnosti vakcín proti besnote (Ú. v. EÚ L 209, 10.8.2010, s. 19).